חדשות מהקולב: הנעליים של בנות קרדשיאן מתקפלות לכל תיק, ואתר האופנה החדש שאת חייבת להכיר
עודכן 13:53 29/10/2015
חדשות חמות מהקולב. בתמונה - נעליים YOSI SAMRA צילום: יחצ
הגשם הגיע והכריז שהחורף כבר לגמרי כאן, אבל זה לא אומר שאנחנו לא מתעניינות במשקפי שמש מעוצבות להפליא תוצרת הארץ בנוסף למגפיים הכי שוות וזולות. ואם כבר קר, אז למה שלא תרכשו מהבית בגדים עדכניים לעבודה או לאירוע? סקרנו את הקולקציות הכי חדשות במיוחד עבורכן.
קולקציית החורף של קליגולה מעודכנת ומדויקת לאישה הישראלית
מה בקולקציה: יש מגוון טרנדים וסגנונות בקולקציית החורף של קליגולה, בין אם את אוהבת ללכת על עקב דק, שטוח או פלטפורמה, נעליים המתאימות ליום, לערב, לפגישה חשובה או לאירוע שחייבים לדפוק הופעה, אבל מה שמייחד את הקולקצייה ובעיקר את הרשת, הן נעליים איכותיות מאוד, המתכתבות עם האופנה בעולם, ומתאימים עצמם לאישה הישראלית העסוקה. בין הטרנדים בקולקציה: טרנד הרוקנרול במגוון וריאציות ושילובים שונים, הדפסים מעולם החי, הטרנד האתני ממשיך איתנו גם לחורף עם הרבה קאמל ופרנזים, וקולקציית גברים קלאסית לגברים שחשובה להם הנוחות לא פחות מהשיק.
פריט שאהבנו במיוחד: מגפי ברך שחורות היסטריות שעושות את כל הלוק.
טווח מחירים: 169 - 529 שקלים
בשורה התחתונה: קליגולה משחקת אותה מעונה לעונה, הפריטים עדכניים ומדויקים לאישה הישראלית שאוהבת להיות אופנתית, שיקית, מקורית ולא מתפשרת על נוחות.
קליגולה מחיר 349 שח צילום: יחצ
קליגולה מחיר 449 שח צילום: יחצ
המשקפיים מעוצבות מאי פעם - שת"פ מעצבים עם אירוקה
מה בקולקציה: נכון שמתחיל פה חורף, אבל בין לבין טיפות הגשם יוצאת לה השמש, ואם כבר להתחדש במשקפי שמש בחורף, זה רק מהקולקציה החדשה והכי מעוצבת שתפגשו במחוזותינו. מעצבי אופנה מובילים חשפו בשבוע האופנה קולקציית קפסולה של משקפי שמש שעיצבו עבור רשת ERROCA וביניהם גדעון אוברזון, דורין פרנקפורט, שי שלום, אלמביקה, טובה'לה חסין, גדי אלימלך, משכית, מעוז דהן - נובוריש דוג ומוטי רייפ- מפיק "Gindi TLV Fashion Week 2015", כל מעצב (ומוטי רייף המוכשר), עיצב 3 זוגות משקפי שמש המתאימים לשפת העיצוב שלו. החל ממשקפי שמש חתוליות לדורין ועד משקפי שמש מרובעות במרקם ייחודי בצבע תכלת של שי שלום.
אהבנו במיוחד: אי אפשר להתעלם מהכישרון של מעוז דהאן לנובוריש דוג, לא ראינו עוד כאלו, מושלמות!
טווח מחירים: כל המשקפיים עולות 699 שקלים, למעט משקפי השמש של טובל'ה שמחירם 1000 שקלים.
בשורה התחתונה: הכי מתאימות לחורף
משקפי שמש מעוז דהן- נובוריש דוג צילום: יחצ
משקפי שמש הגר אלמביקה לרשת אירוקה צילום: יחצ
משקפי שמש גדי אלימלך לרשת אירוקה צילום: יחצ
האתר שמודד אותך ומתייחס אלייך ברצינות - fam-fash.co.il
מה בקולקציה: אתרי אינטרנט לרכישה מהבית או מהמשרד צצים בכל עת, הרי למי יש זמן בימינו להסתובב בקניון? אתר האופנה החדש הזה שמצאנו לקנייה ברשת מאוד משמח אותנו מכמה סיבות. ראשית, יש בו את כל הטרנדים הכי חמים וגם פריטים קלאיים שתמיד כדאי שיהיו בארון, שנית, מחיריו נוחים ביותר, ואפשר לצאת עם לוק ממש בזול, ושלישית, דבר שטרם מצאנו באתרים אחרים: הוא מודד את מידותייך עד הבית. כלומר: סרט מדידה מיוחד יגיע אליך הביתה בהרשמתך לאתר ללא חיוב, ימדוד אותך כך שתוכלי תמיד לרכוש בגדים המתאימים לך מבלי להתבאס שקיבלת משהו שאינו מתאים לך. בקולקצית החורף מגוון שמלות רומנטיות, זורמות על הגוף וחצאיות מידי בסגנון בוהמי, מגוון פריטים ספורטיביים שיתאימו ליומיום, טרנד המראה הזרוק גם כן מככב לא מעט בפריטי אוברסייז מגניבים, ניתן למצוא בקלות שמלות ערב, שמלות קוקטייל ואחלה אקססוריז במרחק הקלקה.
פריט שאהבנו במיוחד: אהבנו הרבה פריטים, בעיקר את הסווטשירט שפתיים שאנחנו כבר מתות לרכוש.
טווח מחירים: 69-299 שקלים, משלוחים בחינם מעל 400 שקלים, www.fam-fash.co.il
בשורה התחתונה: במצב הביטחוני שלנו, לדעתינו זאת האופציה הכי בטוחה לרכישה.
fam-fash.co.il, עכשיו לא חייבות להחזיר יותר צילום: הילה שייר
fam-fash.co.il צילום: הילה שייר
fam-fash.co.il צילום: יחצ
אופנת רחוב במיטבה - קולקציית קפסולה לגברים של סטוסי לפרד פרי לסתיו חורף 2015-16
מה בקולקציה: לרגל חגיגות ה-35 למותג אפנת הרחוב והגולשים המפורסם STÜSSY, קבלו קולקציית חורף למביני עניין, שתפ של סטוסי לפרד פרי, שהיא סוג של סיכום אופנת רחוב קלאסית של ה-35 השנה האחרונות, במיוחד לחובבי הז'אנר עם הסמל האהוב והאיכות של טום פורד.
קולקציית הקפסולה החדשה של סטוסי לפרד פרי מעוצבת בהשראת קולקציות הארכיון האותנטיות והספורטיביות של פרד פרי במיטבן. הקולקציה מציעה שתי חליפות טרנינג במהגוני ובנייבי צרפתי בשילוב לוגו דיו StüssySS יחד עם לוגו פרד פרי מקולקציית הארכיון B50 Laurel Wreath המודבקים יחדיו בחלקו האחורי של הצוואר יחד והחתימה של סטוסי בעיטור רקום מיוחד.
פריט שאהבנו במיוחד: בגלל שאנחנו חובבות אופנה ספורטיבית ברמות קשות, ברור שאהבנו את כל הפריטים בקולקציית הקפסולה, ולמרות שהיא פונה לגברים, את הכובע הזה אנחנו רוכשות לעצמינו!
טווח מחירים: 299 - 549 שקלים
בשורה התחתונה: לרכוש לאהוב שלך חליפת טרנינג מגניבה, ולעצמך את הכובע!
פרד פרי סטוסי, מאסט בארון הגברי צילום: יחצ
פרד פרי סטוסי 35 צילום: יחצ
התאהבנו בכובע! צילום: יחצ
מסימו דוטי - להתחמם בסטייל אירופאי
מה בקולקציה: רשת האופנה הספרדית משיקה קולקציית חורף שעושה לנו חשק להתחמם בתוכה ולהרגיש באירופה. הטרנדים העיקריים בעונה הזו נחלקים לשלושה. הראשונה מחזירה אותנו לוודסטוק, שנות ה-60 המתבטאות בניחוחות אתניים שונים כמו: חצאיות ומעילי עור עם פרנזים, הטרנד השני הוא האינדיגו על טהרת הג'ינס, עם פריטים ספורטיביים אלגנטיים, והקולקציה השלישית בהשראת Bloomsbury, אזור בקצה הדרומי של רובע קמדן במרכז העיר לונדון, האזור הכי מגניב ובועט בעיר.
הפריטים בקולקציה בצבעי שזיף שמנת ואפור בהיר יוצרים צללית קלאסית במראה יוקרתי וכוללים - מכנסי קרפ נשפכים, סריגי קשמיר, חליפות בגזרה נשית שיכולות לשמש כל חובבת אופנה המחפשת אחר מראה מעודכן, מעודן ועשיר.
פריט שאהבנו במיוחד: קרדיגן פסים מושלם לחורף
טווח מחירים: 99 - 4950 שקלים
בשורה התחתונה: למה לא להתלבש כמו אירופאיות אם זה כבר כאן? הכי חו"ל!
מסימו דוטי, קרדיגן פסים 399 שח צילום: יחצ
מסימו דוטי, להתחמם בסטייל אירופאי צילום: יחצ
תודו שבא לכם להתכרבל בו צילום: יחצ
סופרמרקט של נעליים - נעליים לכל דורש ודורשת
מה בקולקציה: קשה להגדיר במדויק מה יש בקולקציית החורף של גלי, כי זה קצת כמו להיכנס לסופר מרקט ולנסות לתאר מה יש בו. גלי היא חנות כלבו גדולה מאוד לנעליים, מקום בו תוכלי למצוא נעליים בשבילך, הבן זוג שלך, הילדים או הפעוטות. אם את עסוקה מאוד וצריכה לרכוש נעליים לכל המשפחה לאירועים שונים, זה המקום. כמעט תמיד יש שם מבצעים על הנעל השנייה, כך שזה יוצא משתלם ושווה.
אם בעבר הרחוק גלי נתפסה בעינינו כרשת משעממת למבוגרות, היום הקניינים של גלי עושים עבודה נהדרת כך שתוכלו למצוא שם את כל הטרנדים החמים שקיימים במותגים החזקים. בין הטרנדים הבולטים שראינו: טרנד הבוהו שיק המתאים למה שכולן ילבשו בחורף, נעלי הפלדיום המוכרות ואהובות, טרנד השאוב מעולם החי המתבטא בהדפסים ועורות, הטרנד הספורטיבי הכולל מגפיים ושילובי פרוות, וכמובן נעלי סירה ועקבים בשלל וריאציות לכל אישה וסגנון.
פריט שאהבנו במיוחד: מגוון מגפיים בסגנון נעלי עבודה עם עקבים, הכי שיק.
טווח מחירים: 59.90 - 399.90 שקלים. שווה לעשות חבר מועדון לקבלת מבצעים אטרקטיבים.
בשורה התחתונה: להגיע עם כל המשפחה ולהעמיס מבצעים.
גלי- נשים מחיר 299.90 שח צילום: יחצ
גלי נשים מחיר 349 שח צילום: יחצ
נעלי הבלרינות שכבשו את העולם נכנסות לכל תיק
מה בקולקציה: המותג YS שכבש מזמן את שרה ג'סיקה פארקר, קים קרדשיאן ובנות משפחתה, ג'סיקה ביל והפשניסטות הכי מבינות בעולם, שבראשו יוסי סמארה משלנו, משיק כעת נעלי בלרינה שמתקפלות לכל תיק, מושלמות לטיסות או לנשים עסוקות שרוצות לנוח מהעקבים בכל הזדמנות. המותג של סאמרה המוכשר שחי בניו יורק ועושה לנו כבוד רב, נמכר כעת ב-60 מדינות ברחבי העולם ובנוסף לנעלי הבלרינה השיקיות חסרות המאמץ בשלל הצבעים, ב-YS תמצאו מגוון רחב של נעלי נשים מכפכפים ועד למגפונים הורסים. סאמרה מקפיד על נוחות ואיכות מבחינתו היא ערך עליון, חובה למדוד ולהבין על מה מדובר.
פריט שאהבנו במיוחד: נעלי בלרינה מנומרות שכבר נמצאות בתיק שלנו למקרה הצורך.
טווח מחירים: 320-400 שקלים, ניתן להשיג במידות 36-42, ניתן להשיג באתר
בשורה התחתונה: מה שטוב לקארי מסקס והעיר, ברור שמעולה לנו!
YOSI SAMRA מחיר 400 שח צילום: יחצ